Home -- Aymara -- Perform a PLAY -- 168 (All is well with Terry 6)
168. Terryjj cieloruw sarjje Suma Awatirir uñcatañataqui 6
Felipemp Rutempejj wali icjjatäpjjatämwa. Janiw utan sarnakerinac ist’apcataynati. Janiraquiw doctorajj nïya pakar pacha Terrymp chict’atätapjj yatipcänti. Uca arumajja Jesusajj, Suma Awatirejj, jutäna c’achata uqhamarac jan uñjcaya Terryrojj amparapar ichjjaruwayi ucat utapar apawayjje, cieloru. Cunapachatejj Rutejj Terry jiwatapjj yatitaynajja, wal jachatayna. Jupajj uqhamarac Felipempejj wali suma amig chhakhayapjjatayna.
Cementerionjja Robinger pastorajj Jesus, Suma Awatirin, historiap cuent’äna. Imantäwitjja Rutejj wali chuyma aynacht’ataw ch’umi mankh jalatayna. Terryn jiwatapajj janipiniw walïcänti. Mä koka castañ cayuruwa kont’asisina jachart’atayna.
Señor Tanner: “¿Rut, cunats jachta?”
Tanner wirajochajj Ruteruw jac’achasitayna. Ovejanacajj uca pampan mankapcän dueñopänwa. Rutejj take cuntejj pascatayna uc cuent’tatayna.
Rut: “Wal örta. Ucampis inaquiwa. Terryjj jiwjjewa.”
Señor Tanner: “¿Jesusajj pantjaspachatï uct amuytä? ¿Mä ovejita ichjjart’awarirista ucata apirista acat sipansa juc’am suma pastoni, cawqhantï jupajj juc’amp sumäspa, camsasmasa?”
Rutejj amuyt’jjänwa.
Señor Tanner: “Jesusajj Terryrojj apjjew mä chekaru, cawqhantï juc’amp sumäjje uqhamaraqui janiw cunas usjjeti. Ucatjja janiw llaquitañamäjjeti.”
Rut: “Ucampis lakarojjay imantapjjchejja, ¿cunjamsa Suma Awatirimpïspajja?”
Tanner wirajjochajja mä castáñ oraket aptatayna.
Señor Tanner: “Rut, aca castañ uñtam. Chhapirar sillp’ipajja janiw valoranïquiti. Ucampisa jathapanwa jacañajj utji. Ucatwa machak kokajj älsu. Uca castañ sillpimpiw Terryn cuerpopjja uñtayasma. Cuerpopajj orakencasquiw, janiw juc’amp necesitjjeti. Ucampis chekpach jacañapajja, mankha jacañajja, Jesusampïjjewa. Ucanwa jan usuri machak cuerpo catokjje. Rut, uc amuyam.”
Utanjja Felipejj uñjataynawa Rutejj janiw anch llaquitäjjänti.
Felipe: “Rut, walicpin Suma Awatirit parlistajja ucat jupar uñtjjta. Terryjj Jupampijjewa. Ucat jiwasanacajj mä urujj Jupamp sarjjaraquiñäniwa.”
Rut: “Kharürujj cursojjänquirinacaruw Suma Awatirit cuentäjja, jupanacajj uñt’apjjañapataqui.”
¿Ucat jumastï? ¿Qhitirus Suma Awatirit parlasma?
Uñstirinaca: Parliri, señor Tanner, Rut, Felipe
© Copyright: CEF Germany
eng_Latn ayr_Latn ayr_Latn ayr_Latn pap_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn